

**בבית הדין הצבאי המחוזי**

**במחוז שיפוטי ז"י**

**בפני השופטים: סא"ל טובי הארט - אב"ד**

**רס"ן מיכאל גרוס - שופט**

**סרן מיכל גרינבנק - שופטת**

**בעניין: התובע הצבאי (ע"י ב"כ, סרן ענבר נאסי)**

**נגד**

**הנאשם: ב/XXX טוראי י' ע' ד' (ע"י ב"כ, עו"ד רס"ן אמיר גונמן)**

**הכרעת - דין**

לאור ההסדר אליו הגיעו הצדדים אנו מתירים לנאשם לחזור בו מכפירתו באשמה.

על פי הודאתו, מורשע הנאשם בעבירה של איום כלפי ממלאי תפקיד, לפי סעיף 63 לחוק השיפוט הצבאי, התשט"ו – 1955, בהתאם לכתב האישום המתוקן ולפרטים הנוספים.

**• ניתנה היום, כ"ז בטבת התשפ"ד, 08.01.2024, והודעה בפומבי ובמעמד הצדדים.**

**\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_**

 **שופט אב"ד שופטת**



**בבית הדין הצבאי המחוזי**

**במחוז שיפוטי ז"י**

**בפני השופטים:**

 **סא"ל סבסטיאן אוסובסקי – אב"ד**

**סרן חן איפרגן - שופטת**

**סרן אופק שניידר - שופט**

**בעניין: התובע הצבאי (ע"י ב"כ, קמ"ש דניאל אבבה)**

**נגד**

**הנאשם: ב/XXX טוראי י' ע' ד' (ע"י ב"כ, עו"ד רס"ן אמיר גונמן)**

**גזר - דין**

הנאשם הורשע על פי הודאתו בעבירה של איום כלפי ממלא תפקיד על כי ביום 25 בנובמבר 2021 איים על שוטרים צבאיים שהגיעו לביתו, בזמן שהנאשם נעדר משירותו הצבאי על מנת להחזירו ליחידה. במהלך, דין ודברים בין הנאשם והשוטרים, אלו ניסו למנוע את יציאתו מן הבית והנאשם מצידו חבש קסדה וניסה לנגוח בראשו של אחד השוטרים התפרע, הוציא תרסיס פלפל וצעק כי יעשה שימוש בו.

הנאשם התגייס לצה"ל בחודש פברואר 2021 ופוטר מן השירות לאחר היעדרות ארוכה בת 150 ימים, במהלכה התרחש האירוע. במסגרת ההסדר שקלו הצדדים קשיים ראייתיים משמעותיים וויתור ההגנה על טענות משפטיות וזאת לצד שיהוי ניכר בהגשת כתב האישום.

הנאשם נמצא מתאים לביצוע עונש המאסר בדרך של עבודה צבאית בהתאם לחוות הדעת של רמ"ד שיקום במקמצ"ר.

בנסיבות אלה מצאנו לכבד את עתירתם המשותפת של הצדדים ולאמץ את הסדר הטיעון שהוצג.

**על הנאשם נגזרים, אפוא, העונשים הבאים:**

1. **עשרים ואחד (21) ימי מאסר לריצוי בדרך של עבודות צבאיות, בהתאם לחוות הדעת של רמ"ד שיקום במקמצ"ר. הנאשם יתייצב ביום 17.03.2024 בבסיס צריפין עד לשעה 8:00 לתחילת ריצוי עונשו.**
2. **עונש מאסר מותנה בן חמישה (5) חודשים למשך שלוש (3) שנים, לבל יעבור עבירה מסוג עוון שיש בה יסוד של אלימות כלפי הזולת, איומים או פגיעה בסדרי שלטון ומשפט.**
3. **עונש מאסר מותנה בן שישה (6) חודשים למשך שלוש (3) שנים, לבל יעבור עבירה מסוג פשע שיש בה יסוד של אלימות כלפי הזולת, איומים או פגיעה בסדרי שלטון ומשפט.**
4. **פיצויים בסך אלף ש"ח (1000 ₪) ששולמו לנפגע העבירה טרם הדיון.**
5. **זכות ערעור כחוק.**
6. **ניתן היום, א' באדר ב' תשפ"ב, 11.03.2024, והודע בפומבי ובמעמד הצדדים.**

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_

שופטת אב"ד שופט

**העתק נכון מהמקור

ק' בית הדין**

**נערך על ידי: ס.ש**

**בתאריך: 08.04.2024**

**חתימת המגיה: סרן נועם בזיזה**